Author: Klamarova
Last saved by: Chvastek

Materiál na rokovanie pre Mestské zastupiteľstvo v Žiline

Dodatok k VZN č. 9/2001 o zbere, preprave, zhodnocovaní a zneškodňovaní komunálnych odpadov a miestnom poplatku za zber, prepravu a zneškodňovanie komunálnych odpadov na území mesta Žilina

Materiál obsahuje:

1.	Návrh na uznesenie
2.	Dôvodová správa
3.	Materiál – Dodatok k VZN č. 9/2001

Predkladá: Ing. Viliam Mikuláš
	      Prednosta MsÚ Žilina

Vypracoval: Ing. Vladimír Baránek
         Ing. Angelika Letková

V Žiline, dňa: 30.11.2007

Návrh na uznesenie:

Mestské zastupiteľstvo v Žiline

I.	Schvaľuje

Dodatok k VZN č. 9/2001 o zbere, preprave, zhodnocovaní a zneškodňovaní komunálnych odpadov a miestnom poplatku za zber, prepravu a zneškodňovanie komunálnych odpadov na území mesta Žilina

Dôvodová  správa

Dodatok ku Všeobecne záväznému nariadeniu Mesta Žilina č. 9/2001 o zbere, preprave, zhodnocovaní a zneškodňovaní komunálnych odpadov a miestnom poplatku za zber, prepravu a zneškodňovanie komunálnych odpadov na území Mesta Žilina. 

VZN č. 9/2001 o zbere, preprave, zhodnocovaní a zneškodňovaní komunálnych odpadov a miestnom poplatku za zber, prepravu a zneškodňovanie komunálnych odpadov na území Mesta Žilina, bolo vypracované v súčinnosti so zákonom č. 544/1990 Zb. o miestnych poplatkoch v platnom znení, ktorý bol zrušený zákonom č. 582/2004 Z.z. o miestnych poplatkoch v platnom znení. Z dôvodu zosúladenia tohto právneho stavu sme vypracovali dodatok k vyššie citovanému VZN č. 9/2001.
Zmena oproti pôvodnému zákonu spočíva v tom, že poplatky za komunálny odpad musia byť odvedené na účet mesta na to určený a môžu byť použité len na činnosti súvisiace s komunálnym odpadom v meste ( odvoz, zber, uskladnenie odpadu a pod.). 
V súčasnosti boli všetky poplatky za množstvový zber poukazované na účet zmluvného partnera – Fy T+T a.s. Žilina.
Predkladaným dodatkom navrhujeme zmeniť článok č. 6, ktorý sa týkal vyberania poplatku. V dodatku sú navrhnuté spôsoby vyberania poplatkov (inkasom, úhradou zloženiek, trvalým príkazom, alebo v hotovosti) v pokladni MsÚ Žilina. Predkladaným návrhom dôjde k zaťaženiu hlavne finančného úseku, nakoľko všetky úkony súvisiace s poplatkami budú prechádzať cez  finančné oddelenie. 
Článok č. 7 navrhujeme úplne zrušiť, nakoľko je už bezpredmetný.
V  predkladanom návrhu dodatku je uvedené, že poplatky za komunálny odpad zostanú pre rok 2008 nezmenené a sú uvedené v prílohe č.1 dodatku.

V budúcom roku – 2008 navrhujeme vypracovať nové VZN týkajúce sa komunálneho odpadu a stavebného odpadu, za ktoré je mesto zodpovedné tak, aby bolo  prehľadné a ľahko použiteľné v praxi.